જોકે આધાર કાર્ડની નોંધણી ઝુંબેશ હેઠળ હજુ પણ નોંધણી કેન્દ્રોના સમયમાં ખાસ વધારો થયો નથી. તેમજ શહેરભરમાં ૧૨૫ કિટ કાર્યરત હોવા છતાં દરરોજ એક કિટ દીઠ પચાસ આધાર કાર્ડ કાઢવા લક્ષ્યાંકને મેળવવામાં પણ તંત્ર નિષ્ફળ નિવડ્યું છે. આગામી દિવસોમાં માહિતી પત્રિકાને આધારે જે તે કેન્દ્ર પર નાગરિકોનો ધસારો વધશે તેવા સંજોગોમાં તંત્રની ધીમી કામગીરી અને નોંધણી કેન્દ્રોના રાબેતા મુજબના સમયથી નાગરિકોની હાડમારીમાં જ વધારો થશે તેમાં કોઈ શંકાને સ્થાન નથી.